open-index/open-wikipedia-markdown huggingface dataset:
ექსპოზიცია (ლანდშაფტი)

მინი|270პქ|ფერდობთა ეფექტი 
**ექსპოზიცია** ( — ჩვენება) — ქედის, მთისა და სხვა კალთების ორიენტაცია ქვეყნის მხარეებისა და ჰორიზონტის სიბრტყის მიმართ. იგი განაპირობებს მოცემულ ადგილსა და სეზონში კალთებზე მზის დასხივების სხვადასხვაგვარობას, ამა თუ იმ მიმართულების ქარის ზემოქმედებას და ა.შ. 

მთაში ექსპოზიცია ჰავის მნიშვნელოვანი გეოგრაფიული ფაქტორია: ქმნის კალთის მიკროკლიმატსა და განსხვავებულ ლანდშაფტებს. 
ექსპოზიციის ჩრდილოეთი და სამხრეთი კალთა განსხვავდებიან რადიაციულ-თერმული მახასიათებლებით, რაც იწვევს ეგზოგენური პროცესების რეჟიმისა და ხასიათის სხვადასხვაგვარობას. ასე მაგალითად, ქედების ჩრდილოეთ კალთებზე თოვლი უფრო გვიან დნება, აქტიურია ნივაცია, სამხრეთ კალთებზე მზრალი გრუნტი მალევე დნება, რის შედეგად სოლიფლუქცია ვითარდერბა. 

ქარპირა კალთები განსაკუთრებულად ექვემდებარებიან ნოტიო ქარების გავლენას და გარზურგა კალთებისაგან განსხვავდებიან უფრო ნოტიო პირობებითა და 
მცენარეული საფრის სიჭარბით. 

## ლიტერატურა 
კატეგორია:ფიზიკური გეოგრაფია
ინვერსია (მრავალმნიშვნელოვანი)

საკუთარი სახელი **ინვერსია** შეიძლება აღნიშნავდეს:

* ინვერსია — ამა თუ იმ ენისთვის დამახასიათებელი სიტყვათრიგის შეცვლა
* ინვერსია — *О* ცენტრის მქონე და *R* რადიუსიანი წრეწირის მიმართ გარდაქმნა
* ინვერსია — ქრომოსომის სტრუქტურის ცვლილება
* ინვერსია — რელიეფის შეცვლა
* ინვერსია — ტემპერატურის ანომალიური ცვლილება
* ინვერსია — გეოსინკლინის განვითარების სტადია
Owner of a Lonely Heart

„**Owner of a Lonely Heart**“ — პროგრესული როკ-ჯგუფ Yes-ის სიმღერა ალბომიდან *90125*. მისი ავტორია ტრევორ რებინი. ეს სიმღერა, რომელიც გამოცემულია სინგლის სახით, მოხვდა აშშ ჩარტის #1 პოზიციაზე. დღეისათვის იგი არის ჯგუფის ყველაზე დიდი წარმატება ჰიტ-აღლუმებში.

## სიმღერების სია 
;7" - ATCO Records ‎– B 9817
#Owner Of A Lonely Heart		
#Our Song		
;12" - ATCO Records ‎– B 9817
#Owner Of A Lonely Heart		
#Our Song		
#Owner Of A Lonely Heart (Red And Blue Mix)	

## რესურსები ინტერნეტში 
*ინფორმაცია საიტზე Discogs

კატეგორია:Yes-ის სიმღერები
კატეგორია:1983 წლის სიმღერები
კატეგორია:1983 წლის სინგლები
კატეგორია:2004 წლის სინგლები
კატეგორია:2005 წლის სინგლები
მგოსანი ბიდლის ზღაპრები

***მგოსანი ბიდლის ზღაპრები*** () — ზღაპრების წიგნი, რომელიც ჯოან როულინგის მიერ არის დაწერილი. იგი არის ჰარი პოტერის წიგნების სერიის დამატება. „მგოსანი ბიდლის ზღაპრები“ ფიგურირებს ამ სერიის უკანასკნელ რომანში, „ჰარი პოტერი და სიკვდილის საჩუქრები“.

## ისტორია
თავდაპირველად წიგნი გამოიცა შვიდი ასლის სახით. ყოველი მათგანი იყო ხელნაწერი და ილუსტრირებული ჯოან როულინგის მიერ. ერთ-ერთი გაიყიდა აუქციონზე 50.000 £-ად. Amazon.com-მა ის შეიძინა 1.95 მილიონ £-ად. აუქციონიდან შემოსული თანხა გადაირიცხა საქველმოქმედო ფონდში The Children's Voice.

2008 წლის 4 დეკემბერს გამოიცა წიგნის საჯარო ვერსია. გაყიდვიდან შემოსული თანხები გადაირიცხა ფონდში Children's High Level Group.    მასში აღწერილია ჯადოსნური ამბები, რომლებსაც ალბუს დამბლდორის კომენტარები ახლავს. აქ არის შემდეგი ზღაპრები: „ჯადოქარი და ხტუნია ქოთანი“, „იღბლის შადრევანი“, „გრძნეულის ბანჯგვლიანი გული“, „ბაჭო-პრანჭო და მისი ხითხითა კუნძი“ და „სამი ძმის ამბავი“ (უკანასკნელი აგრეთვე მოთხრობილია ჰარი პოტერის სერიის მეშვიდე რომანში, „ჰარი პოტერი და სიკვდილის საჩუქრები“

## სქოლიო 
კატეგორია:წიგნები ჰარი პოტერის შესახებ
კატეგორია:2008 წლის წიგნები
დამბლდორის არმია

**დამბლდორის არმია** (, შემოკლებით **დ.ა.**) — სტუდენტური ორგანიზაცია ჯოან როულინგის მიერ შექმნილი ჰარი პოტერის რომანების სერიიდან. მისი დამაარსებლები იყვნენ ჰარი პოტერი, რონ უისლი და ჰერმიონ გრეინჯერი. ორგანიზაციის მიზანი იყო ჰოგვორტსის ზედამხედველ დოლორეს ამბრიჯისგან ფარულად ბნელი ხელოვნების წინააღმდეგ დაცვის შესწავლა და ამბრიჯის რეჟიმისათვის წინააღმდეგობის გაწევა.

## წევრები
### ნევილ ლონგბოტომი
**ნევილ ლონგბოტომი** () იყო ჰოგვორტსის მაგიისა და ჯადოსნობის სკოლის ერთ-ერთი მოსწავლე, გრიფინდორელი. მართალია, ნევილი ჰარის, ჰერმიონისა და რონის საუკეთესო მეგობარი არ ყოფილა, მაგრამ მაინც მეგობრობდნენ. ნევილის საყვარელი საგანი იყო ჰერბოლოგია. ის ამ საგანს გაჰყვა და გახდა ჰოგვორტსში ჰერბოლოგიის პროფესორი.

მისი საძულველი მასწავლებელი იყო სევერუს სნეიპი, ხოლო საძულველი საგანი - მისივე საგანი. სევერუსი მას ყოველთვის უადგილო შენიშვნებს აძლევდა. მართალია, ნევილს ამ საგანში ნიჭი არ ჰქონდა, მაგრამ სნეიპი მას კიდევ უფრო უფუჭებდა საქმეს. გაკვეთილების დროს ჰერმიონი მისი საუკეთესო დამხმარე იყო.

ნევილს ჰყავდა გომბეშო, რომელიც მუდმივად ეკარგებოდა. ლონგბოტომს ძალიან ცუდი მეხსიერება ახასიათებდა.

## რესურსები ინტერნეტში 
* დამბლდორის არმიის შესახებ

კატეგორია:ჰარი პოტერის სამყაროს პერსონაჟები
ჰარი პოტერი და სიკვდილის საჩუქრები - ნაწილი 2 (საუნდტრეკი)

***ჰარი პოტერი და სიკვდილის საჩუქრები - ნაწილი 2*** — საუნდტრეკი ამავე სახელწოდების ფილმიდან. ალბომი გამოვიდა 2011 წლის 12 ივლისს. მუსიკის ავტორია ალექსანდრ დეპლა, ხოლო ორკესტრირების ავტორი - კონრად პოუპი.

## სიმღერების სია 
ალბომში შეტანილი კომპოზიციების სია გამოქვეყნდა 2011 წლის 16 ივნისს.

## სქოლიო 
კატეგორია:2011 წლის საუნდტრეკები
კატეგორია:ები-როუდის სტუდიებში ჩაწერილი ალბომები
07
ინვერსია (ენათმეცნიერება)

**ინვერსია** ( — გადასმა) — ამა თუ იმ ენისთვის დამახასიათებელი სიტყვათრიგის შეცვლა. მაგ., თანამედროვე ქართულისათვის ჩვეულებრივია მსაზღვრელის დასმა საზღვრულის წინ, მაგ., „გულსაკლავი დაცინვა“; მაგრამ შასაძლებელია რიგი შეცვალონ: „...და შეწყვიტე, თუ ღმერთი გწამს, ეგ დაცინვა გულსაკლავი“ (გ. ტაბიძე). 

ქართულ წინადადებაში სიტყვათა განლაგება არ არის მტკიცე (გრამატიკულად შეპირობებული), მაგრამ მაინც არსებობს ჩვეულებრივი რიგი: ქვემდებარე — წინადადების თავში, შემასამენელი — ბოლოში. დანარჩენი წევრების განლაგებაც მეტ-ნაკლებად განსაზღვრულია. 

2. ქართული გარდამავალი ზმნის უღვლილებაში — სუბიექტურ და ობიექტურ პირთა ნიშნების ფუნქციების ურთიერთშენაცვლება მწკვრივთა (ნაკვთთა) III სერიაში; გავაკეთე — გამიკეთებია; წამიყვანა — წავუყვანივარ. 

## ლიტერატურა 
კატეგორია:ენათმეცნიერება
ჰარი პოტერი და სიკვდილის საჩუქრები - ნაწილი 2 (ვიდეო თამაში)

„**ჰარი პოტერი და სიკვდილის საჩუქრები - ნაწილი 2**“ () — ვიდეო თამაშის „ჰარი პოტერი და სიკვდილის საჩუქრები“ მეორე ნაწილი. იგი გამოვიდა 2011 წლის ივლისში, ამავე სახელწოდების ფილმის  გამოსვლამდე.

თამაში გამოიცა შემდეგი პლატფორმებისათვის: Microsoft Windows, Nintendo DS, Wii, PlayStation 3, Xbox 360 და მობილური ტელეფონებისათვის.

## რესურსები ინტერნეტში 
* 
* 

კატეგორია:პერსონალური კომპიუტერული თამაშები
კატეგორია:თამაშები ჰარი პოტერის შესახებ
კატეგორია:Windows-ის თამაშები
კატეგორია:Xbox 360-ის თამაშები
კატეგორია:PlayStation 3-ის თამაშები
კატეგორია:Wii-ის თამაშები
კატეგორია:Electronic Arts-ის თამაშები
კატეგორია:Warner Bros. Interactive Entertainment-ის თამაშები
კატეგორია:Nintendo DS-ის თამაშები
ინვერსია (ბიოლოგია)

**ინვერსია** — ქრომოსომის სტრუქტურის ცვლილება მისი ერთ-ერთი შიგნითა მონაკვეთის 180° -ით შემობრუნების შედეგად, რაც ერთ ქრომოსომში ორი ერთდროული გაწყვეტითაა გაპირობებული. 

## იხილეთ აგრეთვე 
* ქრომოსომების სტრუქტურული გარდაქმნა

## ლიტერატურა 
კატეგორია:ქრომოსომები
ინვერსია (გეომეტრია)

right|200px|
**ინვერსია** 1. *გეომეტრიაში* — *0* ცენტრის მქონე და *R* რადიუსიანი წრეწირის მიმართ გარდაქმნა, რომლის დროსაც *P* წერტილი გადადის P' წერტილში, რომელიც მდებარეობს *OP* სხივზე და დაშორებულია ცენტრიდან *OP* = *R²*/*OP* მანძილით. 
R² რიცხვს ეწოდება ინვერსიის კოეფიციენტი. ინვერსიის დროს წრფეები და წრეწირები გადადიან წრფეებსა და წრეწირებში, ამასთან, წრეწირები, მაგ., შეიძლება გადავიდეს წრფეებში და პირიქით. 

ანალოგიურად განიმარტება ინვერსია სივრცეში სფეროს მიმართ. 

2. *კომბინატორიკაში* — გადანაცვლებაში ორი ელემენტის ნორმალური გალაგების დარღვევა, იმისგან დამოუკიდებლად, ერთმანეთის გვერდით არიან ისინი თუ განცალკევებულნი არიან ერთმანეთისაგან რაიმე ელემენტებით. 
მაგ., *bcade* გადანაცვლებაში ელემენტები *a* და *b* ადგენენ ინვერსიას, თუ ნორმალურ დალაგებად მივიჩნევთ *abcde* დალაგებას. 

## ლიტერატურა 
კატეგორია:ევკლიდეს გეომეტრია
კატეგორია:პლანიმეტრია
ინვერსია (გეოლოგია)

**ინვერსია** — გეოსინკლინის განვითარების მნიშვნელოვანი სტადია, რომლის დროსაც დედამიწის ქერქის დაძირვას ცვლის აზევება და გეოსინკილინის ადგილზე მთათა სისტემა ვითარდება. ინვერსიასთანაა დაკავშირებული შრეთა დანაოჭება, მთების ზრდა, გრანიტების შეჭრა, რეგიონული მეტამორფიზმი.

## ლიტერატურა 
კატეგორია:სტრუქტურული გეოლოგია
კატეგორია:ტექტონიკა
ინვერსია (გეომორფოლოგია)

**ინვერსია** (**შებრუნებული რელიეფი**) — რელიეფის შეცვლა დენუდაციის შედეგად და გეოლოგიური სტრუქტურების საწინააღმდეგო რელიეფის ფორმების წარმოქმნა (მაგ., ანტიკლინზე გამომუშავებული მდინარის ხეობა, სინკლინზე — ქედი). ეროზიულ-დენუდაციური რელიეფია. რელიეფის ინვერსია — ინვერსიული რელიეფის ფორმირების პროცესია, რომელიც გამოწვეულია დენუდაციის სხვადასხვა ფაქტორებით. 

## სქოლიო 
კატეგორია:გეომორფოლოგია
ინვერსია (მეტეოროლოგია)

thumb|270px|ინვერსია
**ინვერსია** ( — გადასმა) — ტროპოსფეროში ჰაერის ტემპერატურის მატება სიმაღლის ზრდასთან ერთად ნაცვლად ჩვეულებრივი კლებისა. ინვერსიას ახასიათებენ ჰაერის ინვერსიული ფენის სიმაღლით მიწის ზედაპირიდან, ფენის სისქით და ტემპერატურათა სხვაობით ფენის ზედა და ქვედა საზღვრებს შორის. 

წარმოქმნის პირობების მიხედვით განარჩევენ რადიაციულ, ანტიციკლონურ, ოროგრაფიულ, დინამიურ და სხვა ინვერსიებს. თერმოდინამიკური თვალსაზრისით 
ინვერსიული ფენები ძალზე მდგრადია და ხელს უშლის ატმოსფეროში ჰაერის ვერტიკალური ნაკადების გავრცელებას; თუმცა ხელშემწყობია ბურუსის, ნისლის, სმოგის, ღრუბლებისა და მირაჟების წარმონაქმებისა.

ინვერსია დიდად არის დამოკიდებული რელიეფის ადგილობრივ პირობებთან. ინვერსიის ფენაში ტემპერატურა 15—20°C და მეტია. 
დიდი სიმძლავრე გააჩნია ნიადაგთან ახლო მდებარე ინვერსიულ ტემპერატურებს (აღმოსავლეთი ციმბირი, ანტარქტიდა). 
thumb|230px|left|ტემპერატურული ინვერსია 
კონვექციის ნორმალური პროცესის შეწყვეტას მოსდევს ატმოსფეროს ქვედა ფენების დაბინძურება. ეს ყოველივე იწვევს პრობლემებს, რომელიც დაკავშირებულია ქალაქებში დიდი მოცულობის გამონაყოფებთან. 

ინვერსიული ეფექტები ხშირად წარმოიქმნება ისეთ დიდ ქალაქებში როგორებიცაა: მუმბაი (ინდოეთი), ლოს-ანჯელესი (აშშ), მეხიკო (მექსიკა), სან-პაულუ (ბრაზილია), სანტიაგო (ჩილე), თეირანი (ირანი). უფრო მცირე მასშტაბით გვხვდება მსოფლიოს სხვა ქალაქებშიც. 

ძლიერი ინვერსიის დროს ჰაერის დაბინძურება შეიძლება გახდეს რესპირატორული დაავადებების გამავრცელებელი. 
1952 წელს დაფიქსირებული დიადი სმოგი (ლონდონი) სწორედ რომ წარმოადგენს აღნიშნული მოვლენის ცნობილ მაგალითს.

## რესურსები ინტერნეტში 
* Inversion de température, une page du site de Météo France
* L'inversion , une page du site alertes-meteo.com
* Page météo  du site www.experience-parapente.com

## ლიტერატურა 
კატეგორია:მეტეოროლოგია
კატეგორია:ატმოსფერო
ისლანდიის ადმინისტრაციული დაყოფა

**ისლანდიის ადმინისტრაციული დაყოფა** — ისლანდია არის უნიტარული სახელმწიფო, რომელიც იყოფა 62 მუნიციპალიტეტად. მუნიციპალიტეტები წარმოადგენს ერთადერთ ადმინისტრაციულ ერთეულს, რომელ დონეზეც ხორციელდება ადგილობრივი თვითმმართველობა. ისლანდია ასევე პირობითად იყოფა რეგიონებად სტატისტიკური მიზნებისთვის, ხოლო საარჩევნო მიზნებისთვის იქმნება საარჩევნო ოლქები.

## საარჩევნო ოლქები 
2003 წლამდე ისლანდიის საარჩევნო ოლქები დაყოფილი იყო რეგიონების მიხედვით, მაგრამ კონსტიტუციაში შესწორების თანახმად შეცვლილი იქნა 6 საარჩევნო ოლქად.  

## რეგიონები 
ისლანდია იყოფა რვა რეგიონად, რომელიც ძირითადად გამოიყენება სტატისტიკური მიზნებისათვის.

## მუნიციპალიტეტები
ისლანდიაში არსებობს 62 მუნიციპალიტეტი, რომლებიც არეგულირებენ უმრავლესობა ადგილობრივ საკითხებს, როგორიცაა სკოლები, ტრანსპორტი და ზონირებას.

## ისტორიული დაყოფა
ისლანდია ადრე იყოფოდა 23 ოლქად, რომლებიც ახორციელებდნენ სხვადასხვა ხელისუფლებას, მათ შორის: ადგილობრივი პოლიცია,  გადასახადების აკრეფა, ბანკროტად გამოცხადება და სამოქალაქო ქორწინება.

## რესურსები ინტერნეტში
*ისლანდიის ადმინისტრაციული დაყოფა

კატეგორია:ისლანდიის ადმინისტრაციული დაყოფა
ისლანდიის მუნიციპალიტეტები

**ისლანდიის მუნიციპალიტეტები** () — ისლანდიის ადმინისტრაციული ტერიტორიები, რომელთა თვითმმართველობის უფლება დაფიქსირებულია ისლანდიის კონსტიტუციაში. ამჟამად ისლანდიაში არის 62 მუნიციპალიტეტი.

## ისტორია
ისლანდიაში პირველად მუნიციპალიტეტები წარმოიქმნა X საუკუნეში, როდესაც სოფლები გაერთიანდნენ კომუნებად, რომელთა მთავარი მიზანი იყო გაჭირვებული ოჯახების დახმარება.XX საუკუნეში დაიწყო ფორმირება სათემოებმა და განსხვავება ქალაქსა და სოფელს შორის წაიშალა.

ისლანდიის დამოუკიდებლობის შემდეგ მუნიციპალიტეტებმა მიიღეს უფრო ფართო ავტონომია, მაგრამ ეფექტიანი მუშაობისთვის ხელისუფლებამ პატარა თემები გააერთიანა უფრო დიდ თემებთან. თუმცა თემების გაერთიანება შეიძლება რეფერენდუმის მეშვეობით, მაგრამ თუ თემში მცხოვრებთა რიცხვი შეადგენს 50 ადამიანზე ნაკლებს, მაშინ რეფერენდუმი საჭირო არ არის.

ისლანდიაში მუნიციპალიტეტების რიცხვი მცირდება. 1950 წელს ისლანდიაში 229 მუნიციპალიტეტი იყო, 1995 წელს 170, 2000 წელს 124 ხოლო 2010 წელს 76-მდე შემცირდა.

## მმართველობა 
ისლანდიის მუნიციპალიტეტები იმართება მუნიციპალიტეტის საბჭოს მიერ, რომელიც შედგება 5-დან 15-მდე წევრისაგან. საბჭო აირჩევა პირდაპირი წესით 4 წლის ვადით. მუნიციპალიტეტებში მმართველი ორგანოებია არის აღმასრულებელი კომიტეტი და მერი, რომლის სახელწოდება განსხვავდება საქალაქო და სასოფლო მუნიციპალიტეტებში. მერს ირჩევს საბჭო ერთი წლის ვადით. მერად შესაძლოა დაინიშნოს როგორც საბჭოს წევრი, ისე სხვა პირი.

## მუნიციპალიტეტები სია
## იხილეთ აგრეთვე
*ისლანდიის ადმინისტრაციული დაყოფა

## რესურსები ინტერნეტში
*ისლანდიის ადგილობრივი ხელისუფლების ორგანოების ასოციაცია
მაგიური ობიექტები (ჰარი პოტერი)

აქ წარმოდგენილია **მაგიური ობიექტების** სია, ჯოან როულინგის მიერ შექმნილი ჰარი პოტერის რომანების სერიიდან.

## ჰორკრუქსი 
ჰარი პოტერის წიგნების სერიის მიხედვით ჰორკრუქსი შავი მაგიის ნაწილია. ის იქმნება უკვდავების შესაძენად. იგი არის სულის ნაწილი, შენახული რაიმე ნივთში. ჰორკრუქსის შექმნა შესაძლებელია სულის გახლეჩით, თუმცა დარჩენილი ნაწილი ძალზედ მყიფე ხდება.

სულის კვლავ აღდგენა შესაძლებელია მონანიებით, თუმცა ამან შეიძლება გამანადგურებელი ტკივილი მიაყენოს სულის პატრონს. მისი განადგურება შესაძლებელია გამანადგურებელი ძალის მქონე ნივთით. ამის შემდეგ ჰორკრუქსი ვეღარ აღდგება.

სანამ იგი მთელია, მას აქვს უნარი მის ახლოს მყოფ ჯადოქარში გადავიდეს და მას დაეუფლოს, თუნდაც მასში მიძინებული ბოროტი ჯადოქარი აღადგინოს. ჰორკრუქსს ადამიანის საპირისპირო ბუნება აქვს. თუ ადამიანის სხეულის განადგურების შემდეგ სული მაინც ხელუხლებელი რჩება, ჰორკრუქსის სხეულის (ნივთის) განადგურების შემდეგ ის ნადგურდება. იმისათვის, რომ ადამიანმა იგი შეიყვაროს, ის მზადდება ფასდაუდებელი ნივთისაგან.

### ჰორკრუქსების სია 
ლორდ ვოლდემორის ჰორკრუქსებია:

|}

## რესურსები ინტერნეტში 
*ჰარი პოტერის ლექსიკონი

კატეგორია:ჰარი პოტერი
სკუგსჩიურკოგორდენი

**სკუგსჩიურკოგორდენი** (შვედ. Skogskyrkogården - *ტყიანი სასაფლა*ო) — სასაფლაო შვედეთში, სტოკჰოლმის ცენტრალური ნაწილის სამხრეთით. მისი დაგეგმარება ირეკლავს არქიტექტურის განვითარებას ეროვნული რომანტიკული სტილიდან მოწიფულ ფუნქციონალიზმამდე.

1915 წელს, სკუგსჩიურკოგორდენი საერთაშორისო შეჯიბრების საგანი გახდა, რომელიც სტოკჰოლიმს ენსკედეს რაიონში ახალი სასაფლაოს დაგეგმვას ითვალისწინებდა. ახალგაზრდა არქიტექტორების - გუნარ ასპლუნდისა და სიგურ ლევერენცის მონახაზი სამი წლის შემდეგ დასრულდა. მშენებლობა 1917 წელს დაიწყო ტერიტორიაზე, რომელიც ხრეშის კარიერით იყო დაფარული და იზრდებოდა ფიჭვის ხეები. პროცესი სამი წლის შემდეგ დასრულდა. არქიტექტორებმა გამოიყენეს ბუნებრივი ლანდშაფტი და შექმნეს საუცხოო გარემო მშვიდი სილამაზით, რომელმაც მთელი მსოფლიოს მასშტაბით სასაფლაოების დაგეგმარებაზე ღრმა გავლენა იქონია.

კრემატორიუმი, რომელიც გამოირჩევა რამდენიმე სამლოცველოთი, გუნარ ასპლუნდის ბოლო არქიტექტურული სამუშაო იყო და 1940 წელს გაიხსნა. 1994 წელს სასაფლაო იუნესკოს მსოფლიო მემკვიდრეობის ძეგლთა სიაში შევიდა. მიუხედავად იმისა, რომ ის არ გამოირჩევა აქ დაკრძალული ცნობილი ადამიანების სიმრავლით, დღემდე სტოკჰოლმის ერთ-ერთ მთავარ ტურისტულ ღირსშესანიშნაობად რჩება.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*ოფიციალური საიტი
*UNESCO description
*Riksantikvarieämbetet description 
*Virtual tour of Skogskyrkogården 

კატეგორია:მსოფლიო მემკვიდრეობის ძეგლები შვედეთში
ოკეანის საგები

მინი|ოკეანის საგები
მინი|ოკეანის სიღრმეების რყევის გრაფიკი  
**ოკეანის საგები** — მსოფლიო ოკეანის ფსკერის რელიეფისა და გეოლოგიური სტრუქტურის უმთავრესი ელემენტი. მოიცავს მთელ ოკეანურ ფსკერსა და მასში შემავალ ერთეულებს: შუაოკეანურ ქედებს, ღრმაწყლიან ქვაბულებს, ოკეანურ ღრმულებს, წყალქვეშა ქედებსა და მთებს. 

მდებარეობს 3-4 ათ. მ უფრო ღრმად, ფართობი 200 მლნ. კმ²-ზე მეტი (მსოფლიო ოკეანის ფართობის 60%, დედამიწის ზედაპირის 40%). ტიპურად შედგება საძირკველისაგან, რომელიც წარმოქმნილია ზედა ნაწილში ბაზალტებითა და საფრით ღრმაწყლიან დანალექებში. 

ოკეანის საგებისათვის დამახასიათებელია ოკეანური ტიპის დედამიწის ქერქი. ოკეანის საგების ვაკე რელიეფის ფონზე გამოირჩევა დიდი მაღლობები (მაგ., დარვინის მაღლობი წყნარი ოკეანის სამხრეთ-დასავლეთ ნაწილში). გვხვდება აგრეთვე იზოლირებული მთები და გორაკ-ბორცვიანი რელიეფის მონაკვეთები, რომელთაც ვულკანურ წარმონაქმნებად თვლიან. ზოგიერთი მთისა და ქედის მწვერვალი ზღვის დონეზე მაღლა ამოდის, რომლებიც საბოლოოდ, ოკეანურ კუნძულებს ქმნიან. ზოგი მწვერვალი კი წყლის ზედაპირზე დაშენებულია მარჯნული ნაგებობებით. 

ოკეანის საგებს წყნარი ოკეანის დასავლეთ ნაწილში ზოგიერთ ადგილზე კვეთს ვულკანური და ლოდა ქედები. ატლანტის ოკეანეში ოკეანის საგების ვაკეები მერიდიანულად ვრცელდება შუაოკეანური ქედის ორივე მხარეს. ინდოეთისა და ჩრდილოეთ ყინლოვან ოკეანეებში, ოკეანის საგები ქედებით დანაწევრებულია ცალკეულ ვაკეებად. 

ანტარქტიდა ვაკეების თითქმის უწყვეტი რგოლითაა შემორკალული. ოკეანის საგებზე დალექილია ღრმა წყლის წითელი თიხა (დალექვის სიჩქარე — რამდენიმე მმ 1 ათ. წელიწადში). 

დანალექი მასალები თანდათანობით ავსებენ უსწორმასწოროებებს და წარმოქმნიან ნაზ რელიეფს. ოკეანის საგების რელიეფის აგებულებაში მნიშვნელოვანი როლი ეკუთვნით ნასხლეტებს. მეტად გრანდიოზულია სუბგანედური ოკეანური ნასხლეტების სისტემა წყნარი ოკეანის ჩრდილო-აღმოსავლეთ ნაწილში. ნასხლეტების ამ ზონის ფსკერის რელიეფი ჩვეულებრივ წარმოდგენილია გრაბენებისა და ჰორსტული ამონაწევების სახით, რომლებიც ხშირად გაჭიმულია რამდენიმე ათ. კმ-ზე.

## იხილეთ აგრეთვე 
* ოკეანე
* შუაოკეანური ქედები
* დედამიწის ქერქი

## ლიტერატურა 
* Шепард Ф. П., Морская геология, пер. с англ., Л., 1967; 
* Леонтьев О. К., Дно океана, М., 1968.

კატეგორია:ოკეანოლოგია
კატეგორია:გეომორფოლოგია
კანონი (ნორმატიული აქტი)

**კანონი** — სახელმწიფოს უმაღლესი წარმომადგენლობითი ორგანოს მიერ განსაკუთრებული წესით მიღებული აქტი, რომელიც არეგულირებს უმნიშვნელოვანეს საზოგადოებრივ ურთიერთობებს. კანონები ყველაზე გავრცელებული ფორმაა, რომლის მეშვეობითაც უნდა დადგინდეს კონსტიტუციურ-სამართლებრივი ნორმების უმეტესი რაოდენობა, რომლებიც მიიღება კონსტიტუციის დებულებებისა და პრინციპების საფუძველზე და მათ განსავითარებლად. კანონები, მათში არსებული ნორმების მნიშვნელობის მიხედვით, იყოფა კონსტიტუციურ, ორგანულ და ჩვეულებრივ კანონებად. ჩვეულებრივი კანონები, თავის მხრივ, იყოფა საკოდიფიკაციო და მიმდინარე კანონებად.

კონსტიტუციური კანონი არეგულირებს საზოგადოების ან სახელმწიფოებრივი ცხოვრების მხოლოდ ცალკეულ დარგებს, თუმცა თავისი იურიდიული ძალისა და მიღების წესით არაფრით არ განსხვავდება კონსტიტუციისგან. კონსტიტუციური კანონით მოქმედ კონსტიტუციის ტექსტში შედის ცვლილებები ან დამატებები, რის შემდეგ ის წყვეტს დამოუკიდებელი ნორმატიული აქტის სახით არსებობას.

ორგანული კანონი საქართველოს კონსტიტუციური სამართლის სპეციფიკური წყაროა. ორგანული კანონის მიღება პირდაპირ არის გათვალისწინებული კონსტიტუციაში. ორგანული კანონის არსი ისაა, რომ იგი ასე ავსებს კონსტიტუციას, არ ცვლის მის ძირითად პრინციპებს და არ ეხება მის სიღრმისეულ აზრს.

ჩვეულებრივი კანონები არეგულირებენ სახელმწიფო ან საზოგადოებრივი ცხოვრების ცალკეულ სფეროებს.

## რესურსები ინტერნეტში 
* საქართველოს საკანონმდებლო მაცნე
* საქართველოს კანონმდებლობა
* codex.ge საქართველოს კანონები

## ლიტერატურა 
* პ. ცნობილაძე, კონსტიტუციური სამართალი, ტომი პირველი, თბ., 2004

## სქოლიო 
კატეგორია:საკონსტიტუციო სამართალი
ოოლითი

thumb|250px|ოოლითების გროვა
**ოოლითი** (ბერძნ. ōon – კვერცხი და lithos – ქვა) — სფერული ან ელიფსოიდური ფორმის მინერალური წარმონაქმნი, რომელიც შედგება რკინის და მანგანუმის ჟანგეულებისაგან, სილიკატებისაგან, კარბონატებისაგან
და სხვ. ოოლითი ზომით რამდენიმე მკმ-იდან 15-25 მმ-მდეა. 2-5 მმ-ზე მსხვილ ოოლითს *პიზოლითი* ეწოდება. 

ჩვეულებრივ, ოოლითის ცენტრში მოთავსებულია ქვიშის მარცვალი ან რომელიმე ორგანიზმის კარბონატული ნიჟარის ნატეხი, რომლის გარშემო თანდათანობით ილექება ნივთიერება. ამის გამო ოოლითს კონცენტრულ-ნაჭუჭისებრი აგებულება აქვს. ოოლითი წარმოიქმნება ზღვის წყალში და თბილ წყაროებში კოლოიდური ან ბიოქიმიური პროცესების შედეგად. 

ოოლითების სახით ხშირად გვხვდება კალციტი, არაგონიტი და სხვ. 

ოოლითური წარმონაქმნები აქა-იქ გვხვდება საქართველოშიც. დასავლეთ საქართველოში დაახლოებით 10 მღვიმეშია მიკვლეული აღნიშნული წარმონაქმნი; ესენია: გუმის, მთისკალთის, მაანიკვარის, ჭაღის, ვახუშტი ბაგრატიონისა და სხვ. მღვიმეები.
thumb|left|230px|ოოლითები
პირველად კავკასიაში ოოლითებსა და პიზოლითებს გუმის მღვიმის ბოლო დარბაზის კოროზიულ ორმოებში მიაკვლიეს. 

გუმას ოოლითები და პიზოლითები ზრდის პროცესშია. 

დასავლეთ საქართველოს კირქვულ ზოლში ოოლითური მინერალების სიმდიდრით პირველ ადგილზეა ვახუშტი ბაგრატიონის უფსკრული, სადაც ეს მინერალები 145-150 მ სიღრმეზე ხალიჩებს ქმნიან. აქ მინერალების რაოდენობა რამდენიმე ათასს აღწევს. 

ოოლითები კარგად არის წარმოდგენილი ზემო ლიხნის მღვიმეში (აფხაზეთი). ამ კონგლომერატულ მღვიმეში მოიპოვება კლასიკური ოოლითები და პიზოლითები, რომლებსაც აქვთ ბურთისებრი ფორმა და ძალზე მკაფიო (სარკისებრი) ელვარება, რითაც მათ საგრძნობლად ჩამოუვარდება ყველა სხვა მღვიმეში მიკვლეული მინერალები. 

ზემო ლიხნის ოოლითები საქართველოს სხვა მღვიმეებთან შედარებით განხვავდება ასევე იმით, რომ მათ ახასიათებთ იდეალური ტკეჩვადობა. 
ჩაქუჩის დარტყმით მინერალი ადვილად იპობა ცალკეულ სფერულ თხელ ფურცლებად და თანაც გაპობის ზედაპირზე მოელვარე სიბრტყეები ჩნდება. 
ოოლითური მინერალების ზრდა-განვითარების პირობების შესახებ სამამულო ლიტერატურაში საინტერესო ცნობებს გვაწვდიან დ. გრიგორიევი  და გ. მაქსიმოვიჩი.

ეს მინერალები შეიძლება წარმოშვას როგორც გამდიანარე ნაკადმა, ისე წვეთებისა და ჭავლების ვარდნამ. პირველი გზით გაჩენილი ფორმები სიდიდითა და 
ნაირფეროვნებით აღემატება მეორეს. კალციტურ ოოლითებსა და პიზოლითებს *კოლმორფულ* მინერალებსაც უწოდებენ.

## იხილეთ აგრეთვე
* პიზოლითი
* კირქვა

## რესურსები ინტერნეტში
* ოოლითი – ენციკლოპედია ბრიტანიკა 
* ოოლითების შესახებ – სამთო ენციკლოპედია 

## ლიტერატურა
* ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966
* ტინტილოზოვი ზ., მღვიმეებსა და უფსკრულებში, „ნაკადული“, თბ., 1964
* Швецов М. С., Петрография осадочных пород. 3 изд., М., 1958

## სქოლიო 
კატეგორია:დანალექი ქანები
კატეგორია:სპელეოლოგია
კატეგორია:პეტროლოგია
საქართველოს პრეზიდენტის დეკრეტი

**საქართველოს პრეზიდენტის** დეკრეტი არის კანონის ძალის მქონე ნორმატიული აქტი, რომელიც გამოიცემა საქართველოს კონსტიტუციით გათვალისწინებულ შემთხვევებში. საქართველოს პრეზიდენტის დეკრეტი არ უნდა ეწინააღმდეგებოდეს საქართველოს კონსტიტუციას, კონსტიტუციურ კანონს, კონსტიტუციურ შეთანხმებას, საერთაშორისო ხელშეკრულებასა და შეთანხმებას, ორგანულ კანონს.

## საქართველოს პრეზიდენტის დეკრეტის ადგილი სხვა ნორმატიულ აქტებს შორის 
საქართველოს პრეზიდენტის დეკრეტს აქვს კანონის ძალა და ნორმატიული აქტების იერარქიაში ადგილს იკავებს კანონის გვერდზე:

## საქართველოს პრეზიდენტის დეკრეტის მიღება 
საქართველოს პრეზიდენტის დეკრეტი ძალაში შედის ოფიციალურად გამოქვეყნების შემდეგ, დეკრეტში მითითებული მომენტიდან, და მოქმედებს მასში აღნიშნულ დრომდე, მაგრამ არა უგვიანეს საგანგებო მდგომარეობის დამთავრებისა, თუ იგი არ იქნა გაუქმებული საქართველოს პრეზიდენტის დეკრეტით. საქართველოს პრეზიდენტი დეკრეტს გამოცემიდან 48 საათის განმავლობაში წარუდგენს საქართველოს პარლამენტს. საქართველოს პრეზიდენტის დეკრეტი საგადასახადო და საბიუჯეტო საკითხებზე ძალაში შედის ოფიციალურად გამოქვეყნების შემდეგ, დეკრეტში მითითებული მომენტიდან. საქართველოს პრეზიდენტი სახელმწიფო ბიუჯეტის დამტკიცების თაობაზე დეკრეტს დასამტკიცებლად წარუდგენს ახალარჩეულ პარლამენტს მისი უფლებამოსილების ცნობიდან ერთი თვის ვადაში. საქართველოს პრეზიდენტის დეკრეტი საგადასახადო და საბიუჯეტო საკითხებზე ძალას კარგავს, თუ ახალარჩეული პარლამენტი პირველი შეკრებიდან ერთი თვის განმავლობაში არ დაამტკიცებს მას.

## რესურსები ინტერნეტში 
* საქართველოს კანონი ნორმატიული აქტების შესახებ
* საქართველოს პრეზიდენტის ოფიციალური საიტი 

## ლიტერატურა 
* ა. დემეტრაშვილი, ი. კობახიძე, კონსტიტუციური სამართალი, თბ., 2010
* პ. ცნობილაძე, კონსტიტუციური სამართალი, წიგნი პირველი, თბ., 2004
* გ. ხუბუა, სამართლის თეორია, თბ., 2004

## სქოლიო 
კატეგორია:საქართველოს კანონმდებლობა
ისლანდიის ტბების სია

[მარჯვნივ|მინი|225პქ|[მიუვათნი]]
[მარჯვნივ|მინი|225პქ|[თინგვადლავატნი]]
[მარჯვნივ|მინი|225პქ|[იოკიულსაურლოუნი]]

ცხრილში მოცემულია ისლანდიის მნიშვნელოვანი ტბების არასრული სია:

## იხილეთ აგრეთვე
*ისლანდიის მდინარეების სია
*ისლანდიის ვულკანების სია

## რესურსები ინტერნეტში
*ტბები ისლანდიაში 

კატეგორია:ისლანდიის ტბები
პატუმი

thumb|right|250px|ბერგის პატუმი
**პატუმი** (Patum de Berga) – ყოველწლიური პოპულარული დღესასწაული. აღნიშნავენ კატალონიის ქალაქ ბერგაში. დღესასწაულზე მიმდინარეობს მისტიკურ და სიმბოლურ ფიგურებში ჩაცმული ადამიანების ცეკვა დიდი ბარაბნების ხმაურის ფონზე.  1983 წელს შეიტანეს მსოფლიოს არამატერიალური კულტურული მემკვიდრეობის ძეგლების სიაში.

## რესურსები ინტერნეტში 
* პატუმის საიტი
* პატუმის ვიდეო და ფოტო 

კატეგორია:ესპანური კულტურა
კატეგორია:კაცობრიობის ზეპირი და არამატერიალური მემკვიდრეობის შედევრები
მაანიკვარის შახტი

**მაანიკვარის შახტი** — კარსტული წარმონაქმნი საქართველოში, აფხაზეთის ავტონომიურ რესპუბლიკაში, გუდაუთის მუნიციპალიტეტში. მდებარეობს ზღვის დონიდან 80 მ სიმაღლეზე, ივერიის მთის ჩრდილოეთით, ფსირცხა-მაანიკვარის მდინარეთაშუეთში, ახალი ათონის ვოკლუზიდან 0,5 კმ-ზე. გამომუშავებულია ცარცულ-პალეოგერნურ კირქვებში.

შახტი იწყება ვიწრო (1,5X1 მ) ჩასასვლელით, რომელიც სიღრმეში თანდათან განიერდება და 35 მ სიღრმეზე უკავშირდება (30X40 მ) დარბაზს. ამ დარბაზს გამოეყოფა მცირე ზომის სხვადასხვა სიმაღლეზე განლაგებული მშრალი დერეფნები. აღნიშნული დარბაზები ებმის ვერტიკალურ შახტს, რომელიც 70 მ სიღრმეზე უკავშირდება ელიფსური ფორმის (30X10 მ) დარბაზს. შახტის სიღრმე 70 მ აღწევს. ქიმიური ნალექებიდან გვხვდება სტალაქტიტები, სტალაგმიტები, სვეტები, ჰელიქტიტები, კასკადური ნაღვენთები, ოოლითები და ინკრუსტაციული წარმონაქმნები; მექანიკურიდან – ლოდები, გამოფიტვის პროდუქტები და თიხები.

ჰავა სტატიურია. წვიმის დროს უდაბლეს ნაწილში გროვდება წყალი და წარმოიქმნება ჩანჩქერი. აუცილებელია სპელეოლოგიური საჭურველი. 
შედგენილია განივი ჭრილი.

## ლიტერატურა 
* ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966.

კატეგორია:აფხაზეთის ავტონომიური რესპუბლიკის მღვიმეები
გრიმეტონის რადიოსადგური

**გრიმეტონის რადიოსადგური** (შვედ. Radiostationen i Grimeton) — დაბალი სიხშირის გადამცემი რადიოსადგური შვედეთში, ვარბერგის მუნიციპალიტეტში. მას მხოლოდ ერთი მანქანური გადამცემი გააჩნია და შესულია იუნესკოს მსოფლიო მემკვიდრეობის სიაში.

გადამცემი 1922-1924 წლებში აშენდა. ოპერირებს 17,2 კილოჰერც სიხშირეზე, მიუხედავად ამისა, რომ ის დაგეგმილია 40 კჰც სიცშირის ფარგლებში. გამომსხივებელ ელემენტს წარმოადგენს 127 მეტრის სიმაღლის ფოლადის ანზაძე ჩამოკიდებული მავთული.

გრიმეტონის სადგური ასევე გამოიყენება მოკლეტალღოვანი გადაცემებისთვის, FM და ტელემაუწყებლობისათვის. 1950-იან წლებამდე, ის გამოიყენებოდა ტრანსატლანტიკური რადიოტელეგრაფებისთვის, რომლებსაცი ის ნიუ-იორკში გზავნიდა. 1960-იანი წლებიდან 1996 წლამდე ის შვედეთის წყალქვეშა ფლოტს ემსახურებოდა.

1968 წელს, სადგურში დამონტაჟდა მეორე გადამცემი, რომელიც იგივე ტერიტორიას ემსახურებოდა რასაც მანქანური გადამცემი, მაგრამ მასში გამოყენებული იყო ტრანზისტორისა და ელქეტრონის ლამპის ტექნოლოგიები. 1996 წელს, უკვე მოძველებული მანქანური გადამცემია ხმარებიდან ამოიღეს. მაგრამ, იმის გამო, რომ ის საკმაოდ კარგ მდგომარეობაშია, ეროვნულ მონუმენტად გამოაცხადეს და ზაფხულობით მისი მონახულება ყველას შეუძლია.

დღეისათვის, გადამცემს მხოლოდ სპეციალურ შემთხვევებში ამუშავებენ, მაგალითად ალექსანდერსონის დღეს, როდესაც მისი საშუალებით მორზეს ანბანს გადასცემენ.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* ოფიციალური საიტი 
* World Heritage profile
* Grimeton VLF transmitter tower 1, ScyscraperPage
* Grimeton VLF transmitter tower 2, ScyscraperPage
* Grimeton VLF transmitter tower 3, ScyscraperPage
* Grimeton VLF transmitter tower 4, ScyscraperPage

## სქოლიო
კატეგორია:შვედეთის შენობა-ნაგებობები
კატეგორია:მსოფლიო მემკვიდრეობის ძეგლები შვედეთში
მეცხრე ლეგიონის არწივი (ფილმი)

**„მეცხრე ლეგიონის არწივი“**, ორიგინალურად უბრალოდ **„არწივი“** () — როზმერი სატკლიფის „მეცხრე ლეგიონის არწივის“ წიგნის მიხედვით გადაღებული ფილმი, რომლის მსოფლიო პრემიერა გაიმართა 2011 წლის 10 თებერვალს.

## სიუჟეტი 
ჩვენი წელთაღრიცხვით მეორე საუკუნე. ახალგაზრდა მარკუს ფლავიუს აკვილა რომიდან დიდი ბრიტანეთის კუნძულებისკენ მიდის. იგი თავის მონასთან, ესკასთან ერთად შოტლანდიის მთებისკენ მიეშურება. მას სურს იპოვოს 15 წლის წინ დაკარგული მეცხრე ლეგიონი, რომელსაც მამამისი მეთაურობდა. გმირს გზად ველური ტომები და მოულოდნელი საფრთხეები ხვდება. აკვილა წინ მიიწევს, მისი მიზანია იპოვოს დაკარგული მეომრების კვალი, ლეგიონის სიმბოლო გადაარჩინოს და აღადგინოს საკუთარი ოჯახის ღირსება.

## როლებში 
## რესურსები ინტერნეტში
* ოფიციალური საიტი 
* 
* 
* 
* 
* Official website of author Rosemary Sutcliff

კატეგორია:2011 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:ისტორიული ფილმი
ისლანდიის რეგიონები

**ისლანდია** იყოფა რვა **რეგიონად**, ძირითადად გამოიყენება სტატისტიკური მიზნებისათვის. 

## რეგიონების მიმოხილვა
## იხილეთ აგრეთვე
*ისლანდიის ადმინისტრაციული დაყოფა
*ისლანდიის ოლქები
*ისლანდიის სათემოები
## რესურსები ინტერნეტში
*ისლანდიის რეგიონები

კატეგორია:ისლანდიის რეგიონები
თოურისვატნი

**თოურისვატნი** () — კუნძულ ისლანდიის უდიდესი ხელოვნური ტბა, რომელიც მდებარეობს ისლანდიის მაღლობის სამხრეთ ნაწილში.

თოურისვატნი წარმოადგენს წყალსაცავს, რომლის ფართობი იცვლება 83-88 კმ² ფარგლებში. ტბაზე გაშენებულია ელექტროსადგური. ისლანდიაში სხვა ტბებისგან გამოირჩევა ნათელი მწვანე ფერით.

## იხილეთ აგრეთვე
* ისლანდიის ტბების სია

## რესურსები ინტერნეტში
* ფოტო

კატეგორია:ისლანდიის ტბები
მიუვატნი

**მიუვატნი** (ისლ. Mývatn) — ტბა ისლანდიაში, კუნძულის ჩრდილოეთ ნაწილში. ფართობი 37 კმ². სიგრძე დაახლოებით 10 კმ, სიგანე 8 კმ. ტბაში მდებარეობს 34 ვულკანური წარმოშობის კუნძული და მრავალი მომცრო ბორცვი.
იმის გამო, რომ ტბასთან ახლოს განვითარებულია ვულკანური სითბო, მიუვატნი ზოგ ადგილას არასდროს არ იყინება. ტბასთან ახლოს გვხვდება ცხელი წყაროები და გოგირდის ბუდობები. მდიდარია თევზითა და ზღვის ფრინველებით. გამდინარეა. 

## იხილეთ აგრეთვე 
*ისლანდიის ტბების სია

## რესურსები ინტერნეტში 
*მიუვატნის ტბა 

კატეგორია:ისლანდიის ტბები
კატეგორია:ტბები ანბანის მიხედვით
ბლიენდულოუნი

**ბლიენდულოუნი** (ისლ. Blöndulón) — ისლანდიის ერთ-ერთი უდიდესი ტბა, რომლის ზედაპირის ფართობი შეადგენს 57 კმ²-ს, ხოლო სიღრმე 39 მ-ს. ტბა შეიქმნა 1984-1991 წლებში სპეციალურად ბლიენდულოუნის ელექტროსადგურისათვის, რომელიც განთავსებულია 200 მეტრის სიღრმეზე ხელოვნურ მღვიმეში, საიდანაც მოხვედრა შესაძლებელია სპეციალური ლიფტით. გვირაბის სიგრძე 800 მ-ია. 

## იხილეთ აგრეთვე
* ისლანდიის ტბების სია

## რესურსები ინტერნეტში
* ფოტო

კატეგორია:ისლანდიის ტბები
ჰოუპის ტბა

**ჰოუპი** (ისლ. Hóp) — ტბა ისლანდიაში. ტბა განთავსებულია ქვეყნის ჩრდილოეთ ნაწილში. ის უფრო ლაგუნაა ვიდრე ტბა, რადგან მისი ფართობი დამოკიდებულია მოქცევებზე და მიქცევებზე და მერყეობს 29-დან 44 კმ²-მდე.
## იხილეთ აგრეთვე 
* ისლანდიის ტბების სია
## რესურსები ინტერნეტში 
* ჰოუპის ტბა

კატეგორია:ისლანდიის ტბები
კატეგორია:ტბები ანბანის მიხედვით
ჰვითაურვატნი

**ჰვითაურვატნი** () — ტბა ისლანდიაში.

ტბა განთავსებულია ცენტრალურ ისლანდიაში. მის ფართობი შეადგენს 29,6 კმ², ხოლო უდიდესი სიღრმე 84 მეტრს. ტბის დასახელება მოდის მდინარე ჰვითაუს სახელიდან. ტბაში შეიძლება პატარა აისბერგების ნახვა.

## იხილეთ აგრეთვე 
* ისლანდიის ტბების სია

## რესურსები ინტერნეტში 
* ფოტო

კატეგორია:ისლანდიის ტბები
კატეგორია:ტბები ანბანის მიხედვით
ლანგისოური

**ლანგისოური** () — ტბა ისლანდიაში, ისლანდიის პლატოზე, 20 კმ სიგრძის და 2 კმ სიგანით ზედაპირული ფართობით დაახლოებით 26 კმ² და მაქსიმალური სიღრმით 75 მ.

## იხილეთ აგრეთვე
* ისლანდიის ტბების სია

## რესურსები ინტერნეტში 
* ტბის ფოტოები http://isafold.de/strutsstigur02/img_voetn.htmhttp://isafold.de/panorama/panorama.htmhttp://www2.fht-esslingen.de/~kerler/island/tn/hvitalon.jpg.html
* რით დაკავდნენ მეთევზეები? 
* http://www.iww.is/langisjor(http://www.iww.is/langisjor/) 
* http://www.althingi.is/kolbrunh/pistlar/safn/001937.html(http://wayback.vefsafn.is/wayback/20051115075224/www.althingi.is/kolbrunh/pistlar/safn/001937.html)

კატეგორია:ტბები ანბანის მიხედვით
კატეგორია:ისლანდიის ტბები
გრანალოუნი

**გრანალოუნი** () — მყინვარული ტბა ისლანდიის სამხრეთ ნაწილში. 

გრანალოუნი ვრცელდება მყინვარ ვატნაიეკუდლზე. ტბის ფართობი შეადგენს 18 კმ², ხოლო მაქსიმალური სიღრმე 150 მ-დან 200 მ-მდე აღწევს. გრანალოუნის ტბა მდებარეობს ისლანდიის მაღლობზე.

## იხილეთ აგრეთვე
*ისლანდიის ტბების სია

## რესურსები ინტერნეტში
*გრანალოუნის ტბა 

კატეგორია:ისლანდიის ტბები
კატეგორია:ტბები ანბანის მიხედვით
იეკულსაურლოუნი

**იეკულსაურლოუნი** () — მყინვარული ლაგუნა ისლანდიის სამხრეთში. ყინულის დნობის წყალობით ტბა გაიზარდა 7.9 კმ²-დან (1975 წელი) ახლანდელ 18 კმ²-მდე. ტბის სიღრმე აღწევს 200 მეტრს.

## იხილეთ აგრეთვე
*ისლანდიის ტბების სია

## რესურსები ინტერნეტში
*იეკულსაურლოუნის ლაგუნა

კატეგორია:ისლანდიის ტბები
სკორადალსვატნი

**სკორადალსვატნი** () — ტბა ისლანდიის დასავლეთ ნაწილში. ფართობი 14.7 კმ², სიგრძე 15 კმ, სიგანე 1 კმ, მაქსიმალური სიღრმე 48 მ.

ტბის გარშემო არის რამდენიმე მაღალი მთა. მთავრობის მიერ ტბის ნაპირებზე გაშენებულია ტყე, რომელიც ისლანდიაში ტყის მასივის აღდგენის პროგრამის ფარგლებში შედის.

გამოიყენება როგორც წყალსაცავი, ამიტომ მისი დონე ხელოვნურადაა აწეული.

ტბის გარშემო არ არის არც ერთი დასახლებული პუნქტი, მაგრამ მრავლადაა საზაფხულო კოტეჯები.

## იხილეთ აგრეთვე
*ისლანდიის ტბების სია

## რესურსები ინტერნეტში 
* სკორადალსვატნის ტბა  

კატეგორია:ისლანდიის ტბები
კატეგორია:ტბები ანბანის მიხედვით
სიგელდულოუნი

**სიგელდულოუნი** () — ტბა და წყალსაცავი ისლანდიაში.  მისი ფართობი შეადგენს 14 კმ²-ს.

შედის ისლანდიის ოცი უდიდესი ტბების სიაში. 1973-1977 წლებში აშენდა ელექტროსადგური.

## იხილეთ აგრეთვე
*ისლანდიის ტბების სია

## რესურსები ინტერნეტში
*სიგელდულოუნის ელექტროსადგური

კატეგორია:ისლანდიის ტბები
აპავატნი

**აპავატნი** () — ტბა ისლანდიის სამხრეთ დასავლეთ ნაწილში. მისი ფართობი შეადგენს 13 კმ². ტბა განთქმულია თევზაობით.

## იხილეთ აგრეთვე
*ისლანდიის ტბების სია

## რესურსები ინტერნეტში
*აპავატნის ტბა 

კატეგორია:ისლანდიის ტბები
კატეგორია:ტბები ანბანის მიხედვით
სვინავატნი

**სვინავატნი** () — რამდენიმე ტბის დასახელება ისლანდიაში :
* სვინავატნი ეისთურ-ჰუნავათნი
* სვინავატნი კიოულური
* სვინავატნი ჰვამსფიორდისა

## იხილეთ აგრეთვე
*ისლანდიის ტბების სია

## რესურსები ინტერნეტში
*ისლანდიის ტბები

კატეგორია:ისლანდიის ტბები
კატეგორია:ტბები ანბანის მიხედვით
ასკია

**ასკია** () — მოქმედი სტრატოვულკანი ისლანდიაში, ისლანდიის მაღლობის ცენტრალურ ნაწილში. მდებარეობს ზღვის დონიდან 1510 მეტრზე. 1875 წელს ვულკანის ამოფრქვევის შედეგად წარმოიქმნა ორი ტბა 45 კმ² ფართობით: იესკიუვატნი და ვიტი. ბოლო ამოფრქვევა დაფიქსირდა 1961 წელს.

## იხილეთ აგრეთვე
* ისლანდიის ვულკანების სია

## რესურსები ინტერნეტში
კატეგორია:ისლანდიის ვულკანები
რობერტ სტურუა (უფროსი)

**რობერტ ივანეს ძე სტურუა**  (დ. 4 მაისი, 1916, სოფ. ნაბაკევი, დაბა კულაში, ახლანდელი სამტრედიის მუნიციპალიტეტი — გ. 21 იანვარი, 1982, თბილისი) — ქართველი ფერმწერ-მონუმენტალისტი, საქართველოს სსრ სახალხო მხატვარი (1965).

## ბიოგრაფია 
1933 წელს შევიდა თბილისის სამხატვრო აკადემიაში. 1939 წელს სწავლა განაგრძო მოსკოვის სურიკოვის სახელობის სამხატვრო ინსტიტუტში მონუმენტური ფერწერის ფაკულტეტზე.

მისი შემოქმედებას მიეკუთვნება ისეთი ნიმუშები , როგორიცაა „გამარჯვების ზეიმი“ — ჭიათურის ა. წერეთლის სახელობის თეატრის დარბაზის პლაფონის მოხატულობა (1945–1950, სსრკ სახელმწიფო პრემია, 1951); „ხალხთა მეგობრობის“ —  სოფელ შრომის კულტურის სახლის დარბაზის პლაფონი (1953–1956); „ბოროტსა სძლია კეთილმან“ — მეშახტეთა კულტურის სახლი, ტყიბული (1957–1960); ჭიათურაში, მეტალურგთა კულტურის სახლის პლაფონი, ფერწერული ფრიზი ვ. ი. ლენინის ცენტრალური მუზეუმის თბილისის ფილიალისათვის და მრავალი სხვა.

საგულისხმოა რ. სტურუას ნამუშევრებიც წიგნის გრაფიკაში. კერძოდ მაღალ პროფესიონალურ დონეზე შესრულებული ილია ჭავჭავაძის, ვაჟა ფშაველას ქმნილებათა ილუსტრაციები.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა 
* ზ. ბაბუნაშვილი, თ. ნოზაძე, „მამულიშვილთა სავანე“,  გვ. 324, თბ., 1994

 
კატეგორია:საქართველოს სსრ-ის სახალხო მხატვრები
კატეგორია:დაბადებული  4 მაისი
კატეგორია:დაბადებული 1916
კატეგორია:გარდაცვლილი  21 იანვარი
კატეგორია:გარდაცვლილი 1982
კატეგორია:სამტრედიის მუნიციპალიტეტში დაბადებულები
კატეგორია:დიდუბის პანთეონში დაკრძალულები
რ
კატეგორია:მხატვრები ანბანის მიხედვით
მიწისქვეშა წყალი

[მინი|მიწისქვეშა წყლები ([აფრიკა)]]
მინი|მიწისქვეშა წყაროები
**მიწისქვეშა წყალი** — დედამიწის ქერქის ზედა ნაწილის ქანებში თხევად, მყარ და აირად მდგომარეობაში მყოფი წყალი. 
მიწისქვეშა წყალი თავმოყრილია ფხვიერ, ფორიან და ნაპრალოვან ქანებში, აგრეთვე კარსტულ სიცარიეელებში. სიმძიმის ძალის გავლენით მოძრავ მიწისქვეშა წყალს ეწოდება *გრავიტაციული* ანუ თავისუფალი წყალი, ხოლო ქანებთან მოლეკულური ძალებით შეკავშირებულს — ბმული წყალი (ჰიგროსკოპული, აფსკური, კაპილარული და კრისტალიზაციური). 

მიწისქვეშა წყლით გაჟღენთილ ქანთა ფენების (წყლიანი ჰორიზონტების) ერთობლიობა ქმნის წყლიან კომპლექსს. 
ქანებს წყალშეღწევადობისა და წყალგაცემის სხვადასხვა უნარი აქვს. წყალშეღწევადობის უნარის მიხედვით გამოყოფენ: 
* *წყალშეღწევად* (ფხვიერი და დანაპრალებული მასიური ქანები),
* *ნაწილობრივ წყალშეღწევად* (წვრილმარცვლოვანი და თიხიანი ქვიშაქვები, ლიოსი, ტორფი, მერგელი);
* *წყალშეუღწევ* (თიხები, დაუნაპრალებელი მასიური მაგმური, მეტამორფული ქანები და სხვ.) ქანებს. 

ხმელეთის ზედაპირის ქვეშ არსებულ პირველ უახლოეს, მუდმივად არსებულ უდაწნეო წყლიან ჰორიზონტს ეწოდება *გრუნტის წყლის ჰორიზონტი*. უშუალოდ გრუნტის წყლის სარკის თავზე გავრცელებულია კაპილარული წყალი. ხმელეთის ზედაპირიდან გრუნტის წყლის სარკემდე არსებულ ზონას *აერაციის ზონა* ეწოდება. ამ ზონაში ხდება წყლის ჩაჟონვა ზედაპირიდან, ხოლო ფილტრაციის დაბალი უნარის მქონე ქანებში ჩნდება მიწისქვეშა წყლის დროებითი დანაგროვი, ე.წ.
*ლეჟერი* (ზედა წყალი). გრუნტის წყლის ჰორიზონტი ქვევით მდებარე წყლიან ჰორიზონტებს, რომლებიც მისგან წყალშეუღწევი ქანებითაა გამოყოფილი, ეწოდება შრეთაშორისი წყლის ჰორიზონტები. წყალი აქ, ჩვეულებრივ, ჰიდროსტატიკური წნევის ქვეშ იმყოფება, ზოგჯერ კი უდაწნეოა. შრეთაშორისი მიწისქვეშა წყლის კვების არე განლაგებულია იქ, სადაც წყალშეუღწევადი ქანები ზედაპირზე შიშვლდება. 

მიწისქვეშა წყალი ბუნებრივი ხსნარია, რომელიც 60-ზე მეტ ქიმიურ ელემენტს შეიცავს. მასში გვხვდება მიკროორგანიზმებიც. მიწისქვეშა წყალების გავრცელების კანონზომიერება განპირობებულია მრავალი გეოლოგიური და ფიზიკურ-გეოგრაფიული ფაქტორით. ბაქნებსა და კიდური როფების არეებში უმეტესად გავრცელებულია არტეზიული აუზები, ნაოჭა სისტემებში კი უფრო ხშირად ნაპრალური ტიპის მიწისქვეშა წყალი გვხვდება.
 
მიწისქვეშა წყალი დედამიწის წყლის რესურსების შემადგენელი ნაწილია, ამიტომ მის შესწავლას დიდი სახალხო-სამეურნეო მნიშვნელობა აქვს. 
მიწისქვეშა წყალი ერთ-ერთი მნიშვნელოვანი სასარგებლო წიაღისეულია.

## იხილეთ აგრეთვე 
* წყლიანი ჰორიზონტები
* არტეზიული წყლები
* წყალი
* გრუნტი

## რესურსები ინტერნეტში 
* USGS Office of Groundwater
* UK Groundwater Forum
* Status of Ground Water in India 
* The Groundwater Foundation
* Groundwater Information from the Coastal Ocean Institute 
* US National Ground Water Association
* Connected Waters Initiative, University of New South Wales 
* American Water Resources Association 
* Multimedia course on groundwater 

## ლიტერატურა 
* ოვჩინიკოვი ა.მ. ზოგადი ჰიდროგეოლოგია, თბ., 1964; 
* Вернадский В. И., История минералов земной коры, т. 2 — История природных вод, ч. 1, в. 1—3, Л., 1933—1936;
* Коноплянцев А. А., Семенов С. М., Прогноз и картирование режима грунтовых вод, М., 1974.

კატეგორია:ჰიდროგეოლოგია
კატეგორია:ჰიდროლოგია
იესკიუვატნი

**იესკიუვატნი** () — კრატერული ტბა ისლანდიაში, ისლანდიის მაღლობზე. ფართობი 11 კმ².

იოსკიუვათნი წარმოადგენს ისლანდიის ყველაზე ღრმა ტბას, რომლის სიღრმე შეადგენს 220 მეტრს. ტბა მდებარეობს ვულკან ასკიას კრატერში. ჩამოყალიბდა ვულკანის ძლიერი ამოფრქვევის შედეგად 1875 წელს.

## იხილეთ აგრეთვე
* ისლანდიის ტბების სია

## რესურსები ინტერნეტში
* იოსკიუვათნის ტბა

კატეგორია:ისლანდიის ტბები
კატეგორია:კრატერული ტბები
კატეგორია:ტბები ანბანის მიხედვით
ბენეტიცე

**ბენეტიცე** () — სოფელი ჩეხეთის რესპუბლიკაში. 2007 წლის მონაცემებით სოფლის მოსახლეობა შეადგენს 37 კაცს.

## რესურსები ინტერნეტში
* ბენეტიცეს საიტი

კატეგორია:ჩეხეთის სოფლები
მონტე-სან-ჯორჯიო

**მონტე-სან-ჯორჯიო** — ტყიანი მთა შვეიცარიის ტიჩინოს კანტონის სამხრეთ ნაწილში. მისი სიმაღლე ზღვის დონიდან 1 097 მეტრია. 2003 წლიდან შესულია იუნესკოს მსოფლიო მემკვიდრეობის სიაში, რადგან „ის ტრიასული პერიოდის წყლის ცხოვრების ერთადერთი ცნობილი ძეგლია, ამავე დროს ის მიწაზე ცხოვრების ნაშთებსაც ინახავს.“ 2010 წელს, მონტე-სან-ჯორჯიოს იტალიური ნაწილი ობიექტის გაფართოებისას ასევე შევიდა იუნესკოს სიაში.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* patrimoine mondial de l'humanité en Suisse 
* Association Amici del Parco della Montagna 
* Museo dei fossili Meride

## სქოლიო 
კატეგორია:მსოფლიო მემკვიდრეობის ძეგლები შვეიცარიაში
კატეგორია:მსოფლიო მემკვიდრეობის ძეგლები იტალიაში
კატეგორია:შვეიცარიის მთები
კარლსკრონა

**კარლსკრონა** (შვედ. Karlskrona) — ქალაქი შვედეთში, ბლეკინგეს ლენის დედაქალაქი და თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით, მისი მოსახლეობა 35 212 ადამიანს შეადგენს. კარლსკრონა ცნობილია როგორც ბაროკოს სტილში ნაგები ერთადერთი შვედური ქალაქი, ასევე აქაა განლაგებული შვედეთის ერთადერთი საზღვაო ბაზა და სანაპირო დაცვის შტაბი.

ქალაქი 1680 წელს დაარსდა, როდესაც შვედეთის სამეფო ფლოტმა მატერიკიდან კუნძულზე გადაინაცვლა, რომელიც მანამდე მიწათმოქმედებისა და საძოვრებისათვის გამოიყენებოდა. ამ დროისათვის, შვედეთი ბალტიის ზღვის რეგიონში მთავარ სამხედრო ძალას წარმოადგენდა. კუნძულს მეტად ხელსაყრელი სტრატეგიული მდებარეობა ეკავა, რადგან გერმანიისა და ბალტიის პროვინციების სანაპიროებიდან სულ ოდნავ იყო დაშორებული. ქალაქს სახელი შვედეთის მეფე კარლ XI-ის პატივსაცემად ეწოდა და „კარლის გვირგვინს“ ნიშნავს.

ქალაქი სწრაფად გაიზარდა და 1750 წლისთვის მისი მოსახლეობა 10 000 ადამიანს შეადგენდა. იმ დროისთვის ის ქვეყნის ერთ-ერთი უდიდესი ქალაქი იყო. ამ დროის ბაროკოს სტილის შენობების უმრავლესობა დღესაც შემორჩენილია, რის გამოც ქალაქის ცენტრი არქიტეექტურულად ერთაგვაროვანია. კარლსკრონაში სამი მნიშვნელოვანი ეკლესიაა, რომელთაგან პირველია *ფრედრიკსკირკანი*. ის დააპროექტა ნიკოდემუს ტესინმა, რომელიც ევროპული არქიტექტურის გავლენის ქვეშ იმყოფებოდა. ეკლესიას საფუძველი 1720 წელს ჩაეყარა და 1744 წელს იკურთხა. ის სხვა ჩვეული შვედური ეკლესიებისგან გამოირჩევა ყვითელი ფერით და მორთულობით.

მეორე, წმინდა სამების ეკლესია, რომელსაც ასევე გერმანულ ეკლესიას უწოდებენ, 1697–1709 წლებში აშენდა. მის გუმბათსა და გადახურვაში იტალიური არქიტექტურის გავლენა იგრძნობა.

მესამე კლესია - კარლსაკრუნის საადმირალო ეკლესია 1685 წელს აშენდა წითლად მოხატული ხით.

ქალაქის დაარსებასთან ერთად, დაფუძნდა მისი გემთსაშენიც. ეს აუცილებლობას წარმოადგენდა 1689 წელს შვედეთის ფლოტის მიერ განცდილი დიდი დანაკარგების გამო. 1711 წლისთვის, გემთსაშენი შვედეთის უდიდესი სამრეწველო დამსაქმებელი იყო, სადაც 1 100 მუშა მუშაობდა.

კარლსკრონამ ქუჩების ისეთივე სტრუქტურა შემოინახა, როგორიც მას დაარსებისას ჰქონდა.

1998 წელს, კარლსაკრუნის საზღვაო მოწყობილებები იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე 
* შვედეთის ქალაქების სია

## რესურსები ინტერნეტში 
*მუნიციპალიტეტის ოფიციალური საიტი
*Photos from Karlskrona 
**article Karlskrona*

## სქოლიო 
კატეგორია:შვედეთის ქალაქები
კატეგორია:მსოფლიო მემკვიდრეობის ძეგლები შვედეთში
კვისლავატნი

**კვისლავატნი** (ისლ. Kvíslavatn) — ტბა ისლანდიაში, მდებარეობს 605 მ  სიმაღლეზე ზღვის დონიდან ისლანდიის პლატოზე დასავლეთით სპრენგისანდიურის მთიანი გზიდან, კვეთს ამ ადგილს და სამხრეთ-აღმოსავლეთით ჰოფსიოკიუდლის მყინვარიდან. მისი სიგრძე 12 კმ, და ფართობი 20 კმ² შეადგენს.

## რესურსები ინტერნეტში 
* კვისლავატნის ფოტოები

კატეგორია:ტბები ანბანის მიხედვით
კატეგორია:ისლანდიის ტბები
მყინვარული კომპლექსი

**მყინვარული კომპლექსი**, **გლაციალური კომპლექსი** — ერთიანი მყინვარული წარმონაქმნი, რომელიც შედგება სხვადასხვა მორფოლოგიური ტიპის მყინვარისაგან მასში მიმდინარე უწყვეტად დაკავშირებული ბუნებრივი პროცესების წარმოშობით. 

გამოიყოფა სხვადასხვა ტიპის მყინვარული კომპლექსი. კონტინენტური მყინვარული კომპლექსი წარმოდგენილია ყინულოვანი ფარით, მსხვილი ყინულქუდით, გამყვანი და შელფური მყინვარებით. კუნძულოვანი მყინვარული კომპლექსი შეიცავს გუმბათებსა და გამყვან მყინვარებს. მთა-საფარული მყინვარული კომპლექსი ძირითადად შედგება მთათაშორისი მყინვარული პლატოებისა და ხეობის მყინვარებისაგან. მთიანი ქედებისა და კონუსური მწვერვალების მყინვარული კომპლექსი იკავებს მთების ზედა ნაწილს, შეიცავს დაკიდულ და ხეობის ტიპის ყველა მყინვარს, გამყინვარების ხარისხი აქ 70–80 %-ს აღწევს. პლატოების, კალთებისა და მთისწინეთის მყინვარული კომპლექსი წინამავალთან შედარებით წარმოიქმნება შედარებით მშვიდ რელიეფზე, გვხვდება მთის გამყინვარების თითქმის ყველა მორფოლოგიური ტიპი. 

## იხილეთ აგრეთვე 
* მყინვარი

## სქოლიო
კატეგორია:გლაციოლოგია
სამირ ნასრი

**სამირ ნასრი** (; დ. 26 ივნისი, 1987, მარსელი, საფრანგეთი) — ფრანგი ფეხბურთელი, ნახევარმცველი. 

## საკლუბო კარიერა 
### მარსელი 
დაიბადა ქალაქ მარსელში. მშობლებმა ის ფეხბურთზე Pence Mirrabeu-ს აკადემიაში შეიყვანეს. ერთი წლის შემდეგ 9 წლის ნასრი „მარსელის ოლიმპიკის“ აკადემიაში გადავიდა.მას პროფესიონალური დებიუტი 2004 წელს ჰქონდა, როდესაც 17 წლის იყო. 2005-06 წლებში მან უეფას ჩემპიონთა ლიგაზე 10 მატჩი ჩაატარა. 2007 წელს მან აჯობა ქარიმ ბენზემას და მიიღო წლის საუკეთესო ფეხბურთელის წოდება.

### არსენალი 
2008 წლის 16 აგვისტოდან ნასრი „არსენალში“ ჩაირიცხა. ტრანსფერი არსენალს 12.7 მილიონი ფუნტი სტერლინგი დაუჯდა. სამირ ნასრიმ მის სადებიუტო მატჩშივე აჩვენა შედეგი. მისი დებიუტი 2008 წლის 16 აგვისტოს შედგა, როდესაც ერთმანეთს პრემიერ ლიგაში ლონდონის „არსენალი“ და „ვესტ ბრომვიჩ ალბიონი“ ხვდებოდნენ. სამირ ნასრიმ ამ მატჩშივე გამოიჩინა თავი და სადებიუტო თამაშში გაიტანა გოლი, რომლის მეშვეობითაც ლონდონის „არსენალმა“ მოიპოვა გამარჯვება. თამაში 1:0 დამთავრდა. ამავე წლის სექტემბერში ნასრისმ მოიპოვა ტიტული სახელად თვის საუკეთესო მოთამაშე.

### მანჩესტერ სიტი 
2011 წლიდან ნასრი „მანჩესტერ სიტის“ ფეხბურთელია. კლუბთან ერთად მან ინგლისის პრემიერ ლიგა მოიგო.

## სანაკრებო კარიერა 
ნასრიმ ნაკრებში თამაში ჯერ კიდევ მაშინ დაიწყო, როდესაც 16 წლის იყო. მისი დებიუტი ეროვნულ ნაკრებში ავსტრიის ნაკრების წინააღმდეგ შედგა. ნასრი მონაწილეობდა ევრო 2008-ზე, სადაც ორ მატჩში ითამაშა. დომენეკმა, საფრანგეთის ნაკრების მთავარმა მწვრთნელმა ის 2010 წლის მსოფლიო ჩემპიონატზე ის არ წაიყვანა, მიუხედავად იმისა, რომ ნასრი ძალიან კარგ ფორმაში იყო და კარგი სეზონი ჩაატარა. ნასრიმ მონაწილეობა მიიღო ასევე ევრო 2012-ში, სადაც ერთი გოლი გაიტანა.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* 
* 

## სქოლიო 
კატეგორია:დაბადებული 26 ივნისი
კატეგორია:დაბადებული 1987
კატეგორია:ფრანგი ფეხბურთელები
კატეგორია:ოლიმპიკი მარსელის ფეხბურთელები
კატეგორია:საფრანგეთის ნაკრების ფეხბურთელები
კატეგორია:ლონდონის არსენალის ფეხბურთელები
კატეგორია:პრემიერ ლიგის ფეხბურთელები
კატეგორია:მანჩესტერ სიტის ფეხბურთელები
კატეგორია:ვესტ ჰემ იუნაიტედის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სევილიის ფეხბურთელები
კატეგორია:ბელგიის პირველი დივიზიონი A-ს ფეხბურთელები
კატეგორია:ანდერლეხტის ფეხბურთელები
კატეგორია:ლიგა 1-ის ფეხბურთელები
კატეგორია:2008 წლის ევროპის საფეხბურთო ჩემპიონატის ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
ყინულქუდი

მინი|მყინვარი ვატნაიეკუდლი
მინი|ეიაფიადლაიეკუდლი
**ყინულქუდი** — ყინულის მასა ან ვრცელი საფარული მყინვარი, რომელიც მოიცავს ხმელეთის ფართობის 50 ათ. კმ²-ზე ნაკლებს. ისეთი ყინულის მასა, რომლის ფართობი აღეტება 50 ათ. კმ²-ს ყინულოვანი ფარი ეწოდება. გავრცელებულია სუსტად დანაწევრებულ ამაღლელებსა თუ დაბლობებზე. პატარა ჰორიზონტალური სიდიდის გამო ახასიათებს ციცაბო კალთები. 

ასეთი მყინვარების კვების არე და აბლაცია მკვეთად არ არის დაყოფილი. ყინულქუდი არ არის შემოსაზღვრული რელიეფის თავისებურებებით, პირიქით, იგივე ზომის რელიეფის თავისებურებებით შემოსაზღვრული ყინულის მასები ცნობილია მყინვარული მინდვრის სახელწოდებით. ყინულქუდის გუმბათი როგორც წესი, კონცენტრირებულია მასივის უმაღლეს წერტილში. მნიშვნელოვან გავლენას ახდენს თავისივე დაკავებული ტერიტორიის გეომორფოლოგიაზე. დამახასიათებელია პოლარული და სუბპოლარული მხარეებისათვის. და შესაძლოა აღიარებული იყოს ექსპერტების მიერ.  

ყინულქუდის კლასიკური მაგალითია ისლანდიის უმსხვილესი მყინვარი ვატნაიეკუდლი. სამხრეთ ისლანდიაში აღსანიშნავია მცირე ყინულქუდი ეიაფიადლაიეკუდლი, რომლის ფართობია დაახლოებით 100 კმ² და რომელიც ფარავს ვულკანის კალდერას. ვატნაიეკუდლის შემდეგ სიდიდით ისლანდიის მეორე მყინვარია ლაუნგიეკუდლი, რომლის ფართობია 953 კმ².

## იხილეთ აგრეთვე
* ყინულოვანი ფარი 

## სქოლიო
კატეგორია:გლაციოლოგია